Łéngua hauàiana

La Lengua hawaiana (o hauàiana) o Hawaiano (o Hauàiano), nome nativo ‘ōlelo Hawai‘i la xe na lengua austronesiana, parlàa inte'i Stati Unii, inte el stato de'e Hawaii.

 Storia 

 Storia pre-colonial 
La lengua la se ga orixenà da un grupo de naviganti de Tahiti che i jera emigrài inte'e Hawaii inte el IV secolo.

 1778 
A'l 1778 el risale el primo incontro tra i inglesi e i Hawaiani, in sta epoca se ga scomisià scrivar in Hawaian, e a'e Hawaii i xe rivài i soni de altre lengue cofà el todesco, el portogheze, el inglese, e el spagnolo.

 1830 
La lengua la ga scomisià, inte el periodo che el va dal 1830 al 1950, a perdar parlanti, inte el 2011 i parlanti marelengua i jera rivài a esar el 0,1% de'a popolasion de'e Hawaii. El motivo de tuto ciò el xe da catarse inte na leje del 1896 ch'a vietava de parlar a scola e insegnar el Hawaian, che la ga portà a no parlar pì el Hawaian anca casa; n'altra rajon la pole esar che le Hawaii e jera drio subir na granda imigrasion inte'l'Otoxento, e che cuindi i istesi abitanti n'i se podèa capir tra de lori; n'ultima causa del declin de'a lengua a pol esar un prejudisio lenguistego ch'el faoriva el linglexe, e ch'el faxèa senbrar el Hawaian na lengua secondaria.

 1949 
Da'l 1949 in vanti la lengua Hawaiana la se ga rivitalixà, grasie a numarose inisiative come el novo galepin de Hawaian de Mary Pukui e Samuel Elbert; ma anca l'institusion de scole nido dove che i tosatei i podèa scoltar da'i veci marelengua Hawaiani la lengua. El ga judà anca a creasion de programi par radio e xornài in Hawaian.

 Uncuò 
Uncuò el numaro de parlanti de Hawaian el xe cresùo, anca se la lengua la xe oncora inserìa inte'l'atlante de'e lengue in pericolo de'l'Unesco.http://www.unesco.org/languages-atlas/index.php?hl=en&page=atlasmaphttp://www.olelo.hawaii.edu/khuok/index.php https://www.angelfire.com/hi2/hawaiiansovereignty/hawlangillegal.htmlhttps://www.angelfire.com/hi2/hawaiiansovereignty/hawlangpublvictclaims.html

 Nome 
El nome Hawaian el vien da el nome del'ìzoła pì granda de'l'arsipelago de'e Hawaii, ciamàa proprio Hawaii; da dove che la lengua la se ga difondesto. Na volta el jera ciamà anca Oh-Why-hee, parché cusì i la gavèa ciamàa i primi esploradori.

 Fameja 
La lengua la ghe someja a altre lengue de la fameja austronesiana, come el marchesan, el samoan, el tahitian, el maori, e anca el pascuense. Ghe xe anca cualche somejansa co el Proto-austroneisan, na lengua recostruia da'i studiosi cofà la lengua primitiva de partensa par tute le lengue austronesiane.

Cuà da baso na tabela conparativa de alcune de'e lengue austronesiane.
+VènetoUn/OnDoTreCuatroSincueSie/SeiSeteOtoNoveDiexeProto-austronesiano*isa*DuSa*telu*Sepat*lima*enem*pitu*walu*Siwa*puluqAmiscecaytusatulusepatlimaenempitufalusiwapulu'YamiasadoaatloapatlimaanempitowausiyampaoTagalogisádalawátatlóápatlimáánimpitówalósiyámsampuIlocanomaysáduatallóuppátlimáinnémpitówalósiamsangapúloCebuanousáduhátulóupatlimáunompitówalósiyámnapuluChamorromaisa/håchahuguatulufatfatlimagunumfitiguålusiguamånot/fuluMalagasyisaroateloefatradimyeninafitovalosivyfoloMalay/Indonesiansa/se/satuduatigaempatlimaenamtujuhlapan/delapansembilansepuluhMinangkabauciek/satuduotigoampek/empatlimoanam/enamtujuah/tujohsalapan/lapansɔmbilansapuluah/sepulohJavanesesijilorotelupapatlimanempituwolusangasepuluhTetunidaruatoluhatlimanenhituualusiasanuluFijianduaruatoluvālimaonovituwaluciwatini (archaic: sagavulu)KiribatiteuanauouateniuaauanimauaonouaitiuawaniuaruaiuatebuinaTongantahauatolufānimaonofituvaluhiva -fuluSāmoantasiluatolufālimaonofituvaluivasefuluMāoritahiruatoruwhārimaonowhituwaruiwatekau (archaic: ngahuru)Tahitianhō'ēpititorumahapaeōnohituva'uiva'ahuruMarchesantahi'uato'uhā'imaonohituva'uiva'ahu'uDialeto de'e Isole Sotoventotahiruatorufārimaonofituvaruiva'ahuruMaori de'e ìzołe Cookta'iruatoruārimaonoituvaruivata'ingaoruHawaianʻekahiʻeluaʻekoluʻehāʻelimaʻeonoʻehikuʻewaluʻeiwa -ʻumi

 Mutua intexibijità 
Se ga dimostrà (co un studio del 1962 de J. H. Ward) che un parlante Hawaian el sarìa bon de capir el 41,2% de'e parole de uno che parla marchesan, el 37,5% de'e parole par el tahitian, el 25,5% co uno che parla Samoan; e el 6,4% co uno che parla Tongan.

 Dialeti 
miniatura|Destribusion de'i parlanti del dialeto de Nihau
La lengua Hawaiana, la xe senpre stàa dividesta in dialeti o varietà; deso, quelo pì parlà xe el stàndar, regolà dal Ka Haka ʻUla O Keʻelikōlani (KHUOK), ma un altro arquanto parlà el xe anca el dialeto de Ni'ihau, parlà inte'a l'ìzoła di Niihau ch'el se ga conservà par el so ìzołamento. L'ìzoła la xe considaràa l'unego posto dove che el Hawaian el xe incora parlà cofà lengua de tuti i dì.

 El Hawaian inte'e scole 
El Hawaian el xe insegnà inte'e scole medie inte'e e Hawaii: i ghe xe do tipi de scole col hawaian, una co n'imersion parsiale inte'a lengua, n'altra co n'imersion totale. Ghe xe anca una scola superior in lengua Hawaiana, che la xe l'unega scola el lengua indixena de'i Stati Unii.

 Ortografia 
L'alfabeto hawaian el xe de tredexe litare: 5 vocale e 8 consonanti. Le tredexe letare le xe scite col alfabeto latin.

 Vocale 
Le vocale le xe sincue: la "a", la "e", la "i", la "o", e la "u". Le pole esar co un sono pì longo (Ā ā Ē ē Ī ī Ō ō Ū ū), o pì curto (A a E e I i O o U u)

 Consonanti 
Le consonanti le xe oto: la "h", la "k", la "l", la "n", la "p", la "w" e la 'okina indegàa co el apostrofo (').

 'Okina 
La 'okina la xe na consonante doparàa in arcuante de'e lengue austronesiane par segnalar un spasio cofà el vèneto "da Aldo" in mexo de le do "a".

 Regole zenarai 
Inte el hawaian tute le parole le finise par vocale, e dopo na consonante ghe ga da esar senpre la vocale, donca no se podarà mai 'ver parole co do consonanti tacàe, cofà el veneto "poRTa"https://www.viaggiamo.it/lingua-hawaiana/

 Gramatega 
La lengua Hawaiana la xe del tipo VSO (overo: Verbo - Sojeto - Ojeto), e la sernise tre tipo di numari: el singolar (1), el dual (2) e el plural (3 o pì de 3)

 Notasion 

 Voxi vesine 
 Hawaii
 Lengua

 Altri projeti 

 Wikipedia la ga un'edision el hawaian 
 Wikimedia Commons la ga altri file par hawaian
 Wikisionario el ga un galepin inte'l'incubator de hawaian

Hauaian
hauàian